ועדת הכספים, כנסת 25, פרוטוקול מספר 81, 2023-03-21 00:00

משה גפני: שלום, צוהריים טובים

משה גפני:  אני מתכבד לפתוח את ישיבת ועדת הכספים ; הצעה לסדר של חבר הכנסת עודד פורר

משה גפני:  בבקשה

עודד פורר: תודה, אדוני היושב-ראש

עודד פורר:  ברשותך, אני רוצה להתייחס לכמה דברים הנוגעים לעניין

עודד פורר:  אני אמנם ממלא מקום, ולא יושב פה כל הזמן, אבל אני עוקב אחר סדר היום

עודד פורר:  היום פורסמו אזהרות של אגף התקציבים על השלכות הרפורמה המשפטית: אובדן אפשרי של עד 100 מיליארד ₪ בשנה

עודד פורר:  הכלכלנית הראשית באוצר ציינה כי הפיכה משטרית עלולה למחוק כמחצית מהצמיחה לנפש בחמש שנים

עודד פורר:  אלו הן הכותרות החמורות ביותר שנחשפנו אליהן בתקופה האחרונה מבחינת תחזיות של אגף התקציבים והכלכלנית הראשית באוצר

עודד פורר:  אני לא יודע מה חמור יותר: התחזיות האלה, או העובדה שהמסמך הזה בכלל היה אמור להתפרסם וגורמים באוצר התבקשו על ידי בכירים שלא לפרסם אותו

עודד פורר:  אני חושב שזו שערורייה שאין כדוגמתה; אני חושב שוועדת הכספים לא יכולה לעבור לסדר היום על העובדה שמוסתר מידע קריטי מהציבור באשר להשלכות הכלכליות של מה שקורה פה במדינה

עודד פורר:       יתרה מכך, אני מצטרף גם למה שקורה פה בסדר היום: יוקר המחיה שובר שיאים; מחירי המצות עולים בכ-23% לפני חג הפסח; לא ראיתי שהנושא הזה מגיע לכאן כדי שמשרדי הממשלה יגידו: "מה הם עשו בעניין?"

עודד פורר:  הממשלה הזו מכהנת כבר רבעון; מה עשיתם בעניין תיאומי המשחטות ומחירי העוף, שעולים בכ-45%? מה עשיתם בעניין מחירי המצות לפסח? מה עשיתם בעניין מחירי כל הפירות והירקות? הייתה רפורמה, היו אמורים לפתוח את השוק ולא פתחו אותו

עודד פורר:  תקנות שהן כבר מוכנות, שהיו אמורות להגיע לוועדת הכלכלה כדי לאפשר הקלה בייבוא, לא הגיעו גם כן

עודד פורר:  בתוך סדר היום של כל מיני נושאים כאלה ואחרים בוועדת הכספים, אפשר לדון גם על הדברים האלה

משה גפני: תודה רבה; אני כבר אשיב על זה

משה גפני:  חמד, בבקשה

חמד עמאר: אני ועודד לא מתואמים בכלל; אני הופתעתי שמצאתי אותו כאן, כי אני רציתי להגיש הצעה לסדר על אותו נושא

חמד עמאר:  אני קראתי את הדיון הלילי שהיה באוצר, שם היה כתוב ששר האוצר בעצמו לא רצה שיפורסם

חמד עמאר:  אני חושב שזה מאוד חמור

חמד עמאר:  לפי התוצאות של הדיון, אמורים להפסיד כ-30 מיליארד ₪ בשנה  מההכנסות למדינה

חמד עמאר:  זה אחד הדברים שיכולים להביא לקיצוץ קשה מאוד, במיוחד לאוכלוסיות החלשות במדינת ישראל

חמד עמאר:  מהרגע שהייתה הכרזת המדינה- מי שאוכל אותה הן האוכלוסיות החלשות במדינת ישראל, והן הראשונות שיספגו את זה

חמד עמאר:      בנוסף לכך, אדוני היושב-ראש, אנחנו קיימנו דיון כאן על השפעת המהלכים המשפטיים שמבצעת הממשלה, ואתה סיכמת אז את הדיון בכך שלא תהיה שום השפעה של המהלכים המשפטיים על הכלכלה של מדינת ישראל; בלי נוכחות האוצר, אגף תקציבים והכלכלנית הראשית

חמד עמאר:  ממה שאנחנו רואים ושומעים עכשיו, ומהתוצאות בשטח, שכבר מדברות – בחודשים ינואר-פברואר היו ירידות בהכנסות המדינה

חמד עמאר:  בינואר, פברואר, מרץ ואפריל בשנה שעברה הייתה עלייה בהכנסות המדינה, וההכנסות היו גבוהות יותר מההוצאות של המדינה

חמד עמאר:  היום אנחנו רואים תוצאה הפוכה לגמרי

חמד עמאר:  אני חושב שהגיע הזמן גם שלנו, כוועדת הכספים, לדון בנושא הזה; להביא לכאן את האוצר, את ראש אגף תקציבים ואת הכלכלנית הראשית, ולשמוע מהי ההשפעה של כל המהלכים האלה על כל אזרח במדינת ישראל

חמד עמאר:  זהו תפקידנו כחברי כנסת, ואנחנו חייבים לבצע אותו בצורה הטובה ביותר

משה גפני: תודה

משה גפני:  בבקשה, אימאן

אימאן ח'טיב יאסין: צוהריים טובים לכולם

אימאן ח'טיב יאסין:  בנוסף לדברים שנאמרו כעת, אליהם אני שותפה מילה במילה, אני רוצה לציין שמחרתיים, בעזרת השם, אנחנו נתחיל את חודש הרמדאן, שיהיה חודש של ברכה של חשבון נפש

אימאן ח'טיב יאסין:       	אני רוצה לשים על סדר יומה של הוועדה דבר נוסף בנוגע לסוגייה הזו: עם כל ההערכה, התודה והמאמץ של משרד הרווחה כדי להקל על מצוקתם של העניים וקשיי היום, בחברה הערבית במיוחד, המוסלמים שצמים את החג, וכל הנושא של הכרטיסים שניתן לכל העדות באותה המידה: לפסחא, לפסח ולרמדאן

אימאן ח'טיב יאסין:  עם זאת, אני רוצה לציין שחודש הרמדאן הוא חודש שלם; 30 ימים, ולאחריהם יש את החג

אימאן ח'טיב יאסין:  ה-800 ₪ לא יעשו כלום; אפילו את המנה העיקרית הכי פשוטה שאפשר, עוף, לא בשר כבש או עגל

אימאן ח'טיב יאסין:  אנחנו לא מדברים על תפארת; אנחנו מדברים על למצוא ארוחה משביעה ומזינה

אימאן ח'טיב יאסין:  לא יכול להיות שאנחנו לקראת חודש רמדאן עם עלייה של 40% ויותר במחירי העופות

אימאן ח'טיב יאסין:  אני תוהה, מה כבודו, כיו"ר ועדת הכספים, עושה בעניין הזה?     

משה גפני: תודה רבה

משה גפני:  יש עוד מישהו מחברי הוועדה שרוצה לדבר?     

חמד עמאר: אני רק רוצה לעדכן כי לפי מה שפורסם אתמול, קילו פרגיות עולה כ-70 ₪

חמד עמאר:  אתם יודעים מה זה 70 ₪ לקילו פרגיות? טירוף

עודד פורר: אגב, בנושא של העוף יש תיאום ימי שחיטה בין המשחטות

משה גפני: רבותיי, אני מבקש להתייחס לעניין הזה

משה גפני:  לגבי הנושא הכלכלי: בכלכלה יש שני היבטים: ההיבט האחד הוא הנושא הכלכלי – האם המשק נמצא בנסיגה? האם המציאות היא שמדובר במשק חלש, שאיננו מתפקד? הדבר הנוסף הוא שהמשק חזק ורגיל, והכל בסדר, אבל יש פסיכולוגיה שמוציאים החוצה, לפיה המשק הזה נמצא בסכנה גדולה

משה גפני:  אני קיבלתי פה החלטה ברוב קולות שאין השפעה לנושא של הרפורמה המשפטית

עודד פורר: רוב הקולות שיצרת פה הם של אנשים שלא השתתפו בדיון בכלל

עודד פורר:  עשית הצבעה כאילו מצביעים על סעיף פוליטי

משה גפני: הקול שלי שווה כמו כמה

משה גפני:  מה זה משנה? העובדה היא שהייתה - - -     

עודד פורר: אנחנו יודעים את זה שבממשלה הזו הקול שלך שווה כמו כמה

משה גפני: ממש לא, אבל המציאות היא שיש פסיכולוגיה, שמוציאים החוצה את זה שהמדינה הולכת להיות דיקטטורה, כאילו עכשיו היא דמוקרטיה

משה גפני:  היום, מה שברק עשה היא דמוקרטיה לגמרי

משה גפני:  אבל אני לא נכנס לעניין הזה וגם לא מתראיין על זה

משה גפני:  אני חושב שהפסיכולוגיה עושה פה הרבה מאוד נזק, ואנשים גם יודעים את זה; כל מי שעוקב אחרי מה שנעשה בהפגנות רואה שאלה אותם אנשים שהפגינו בבלפור

משה גפני:  אני רואה פה גם את הדיונים, את אלה שלא רוצים - - -     

חמד עמאר: אין קשר בין בלפור למה שקורה היום

חמד עמאר:  כל עם ישראל מפגין היום, זה לא שמאל וימין

עודד פורר: ממש

משה גפני: בסדר, ולכן אני שוקל את העניין הזה

משה גפני:  בינתיים לא הגיע אליי דבר

משה גפני:  אני לא רוצה לשפוך שמן למדורה, ויכול להיות שנצטרך לקיים את הדיון הזה

עודד פורר: עובדה שהסתירו מסמך

משה גפני: בסדר, הבנתי

עודד פורר: מי הסתיר בדיוק? השר או האגף?     

חמד עמאר: השר ביקש באופן ברור לא לפרסם

משה גפני: אני אמרתי לגבי החלק הזה שאני חושב שחלק גדול מאוד מהתהליך הוא תהליך פסיכולוגי שגורם נזק

משה גפני:  ברור לחלוטין שאם הייתה פה ממשלת אחדות, ואם כולם היו בקואליציה, ברור שלא היו נותנים שתצאנה שמועות כאלו

משה גפני:  המשק הוא חזק - - -     

עודד פורר: כנראה שגם לא הייתה כזו מהפכה משטרית

משה גפני: היושב-ראש של המפלגה שלך הלך כל השנים יד ביד עם בית המשפט והגן עליו באופן טוטאלי

משה גפני:  אני בחיים לא אמרתי את מה שהוא אמר

עודד פורר: זה לא העניין

עודד פורר:  השאלה היא: אם אתה מפריד בין הרשויות או לא? האם בית המשפט הופך להיות כפוף לממשלה או לא?     

חמד עמאר: אני לא מאמין שעמדתה של הכלכלנית הראשית, או של ראש אגף תקציבים מסתמכת על נתונים

משה גפני: 	אני לא רוצה להיות זה שמוסיף עוד לנושא

משה גפני:  אני אבדוק את זה; יכול להיות שבאמת צריך לקיים את הדיון, כדי להזים את הדברים האלה או כדי להגיע לעובדות אחרות

משה גפני:  לגבי נושא יוקר המחיה: כשהייתי פה לבד בוועדה זמנית, למעט ועדת החוץ והביטחון או ועדת הכנסת, קיימתי כל הזמן דיונים בנושא יוקר המחיה

משה גפני:  מהרגע שהוקמו כל הוועדות – הנושא של יוקר המחיה מטופל באופן אינטנסיבי על ידי ועדת הכלכלה

משה גפני:  אני מאוד מעוניין לעשות דיון על נושא עליית המחירים במצות; דיברתי עם דוד ביטן, והוא מקיים את הדיונים הללו ברצף

משה גפני:  בכל פעם בא אליי יו"ר ועדה אחר ואומר: "תשמע, אתה מקיים דיון אבל זה מטופל בוועדה שלי, זה לא בסדר"; כנראה שאצטרך להעביר גם את הדיון בעובדים הזרים לוועדה שהוקמה לנושא הזה

משה גפני:  אני מסכים לחלוטין שיוקר המחיה הוא נושא קריטי ושצריך לקיים את הדיונים האלה, אך בינתיים דוד ביטן די חרוץ בעניין הזה ומקיים את הדיונים

משה גפני:  אם אני אראה שאני אכן יכול לעשות את זה – אהיה מעוניין לעשות את הדיונים כאן

משה גפני:       	לגבי שאלתך, אימאן, אם אני זוכר נכון – אני לא הייתי בקואליציה בשנה שעברה כשהיה רמדאן ולא נתנו את מה שהיה צריך לתת לציבור של הרמדאן; את היית בקואליציה

משה גפני:  כמובן שאשתדל לעשות מה שאני יכול; אני בעד לתת לשכבות החלשות ולאנשים שנמצאים במצוקה

משה גפני:  כבודו, אנחנו עכשיו מדברים על עכשיו; אני מדברת אובייקטיבית

משה גפני:  גם לא הייתה העלייה הזו במחירים בשנה שעברה

משה גפני: היה יותר גרוע, אבל מה זה משנה? כל אחד מנקודת ראותו

אימאן ח'טיב יאסין: אני לא מתנהלת פוליטית מהמקום הזה

משה גפני: אני מבטיח לך שאני אעשה כל מאמץ על מנת לסייע לשכבות המוחלשות; זה התפקיד שלי

משה גפני:  אני חושב שצריך לעשות את זה

אימאן ח'טיב יאסין: לכן אני פונה אליך

אימאן ח'טיב יאסין:  אני מאמינה שאתה הכתובת ושאתה יודע מה זה

אימאן ח'טיב יאסין:  בגלל זה אני מדברת איתך ולא עם מישהו אחר

משה גפני: קיבלתי את זה

משה גפני:  תודה רבה

משה גפני:  עודד פורר, שר החקלאות לשעבר, בבקשה

עודד פורר: בהמשך למה שאמרה חברת הכנסת ח'טיב יאסין, אני לא זוכר שאז היו ריביות כל כך גבוהות על המשכנתאות, אבל הבטחתם שתקפיאו את המשכנתאות

עודד פורר:  בסדר; אני יודע מה ההבטחות שלכם שוות

משה גפני: תראה לי יו"ר ועדת כספים בקואליציה שלכם שילך נגד משרד האוצר; מה שאני עושה כל הזמן

משה גפני:  תן לי דוגמה

משה גפני:  לא היו ריביות? לא הייתה עליית מחירים?     

עודד פורר: כמו שיש עכשיו? לא היה דבר כזה

משה גפני: ברור, זה היה בזמן שלכם

עודד פורר: אנחנו לפחות טיפלנו בזה; פתחנו את השוק, הורדנו - - -     

משה גפני: לא היה יו"ר ועדת כספים שהלך נגד האוצר, אפילו לא במילימטר

משה גפני:  אני יושב פה כל יום - - -     

עודד פורר: לגבי הסיפור, בהקשר של הסתרת המסמכים: כשאתה מדבר על הפסיכולוגיה, השקיפות והאמון הם קריטיים

עודד פורר:  השוק צריך לדעת שהממשלה שקופה איתו ואומרת לו את האמת, גם כשיש מחלוקות

עודד פורר:  היה דיון בממשלה על נושאים שקשורים בתקציב, שבו אגף התקציבים חשב הפוך משר האוצר

עודד פורר:  יו"ר אגף התקציבים אמר: "שר האוצר, זו עמדתי, אבל אני מבקש שהממשלה תשמע לפרוטוקול ושיופץ מהי עמדת אגף התקציבים, ושהיא הפוכה משלך"

עודד פורר:  הדבר הזה הוא הדבר הנכון לעשות מבחינת איך שמתנהגים, ולא לנסות להסתיר את העמדות של אנשי המקצוע

עודד פורר:  זה בסדר שחושבים אחרת

משה גפני: סיפור, מה סיפור

עודד פורר: תפסיקו לפחד מזה שבא פקיד מקצועי ואומר את עמדתו

עודד פורר:  ממה אתם מפחדים?      

קריאה: הטעות הכלכלית היא ההצלחה

משה גפני: תודה רבה

משה גפני:  אני רק רוצה לבקש ממך שתבוא יותר לוועדה פה

עודד פורר: 	אני אגיד לך איזה דיון קיימנו בוועדת הקליטה, ואני רציתי לעצור הצבעות בוועדת כספים אבל אין אצלך הצבעות

עודד פורר:  אני לא יודע, או שלא מביאים לך נושאים לסדר היום, או שאתה מחליט שלא לשים אותם על סדר היום

משה גפני: 	יש כל הזמן הצבעות

עודד פורר: 	לא, על נושאים שחשובים

עודד פורר:  אתה יודע בדיוק על מה אני מדבר

עודד פורר:  העברות, - - -     

משה גפני: 	מחכים לתקציב

עודד פורר: 	 	עוד לפני תקציב, יש בקשות

משה גפני: 	היו צריכים לבוא לפה שני חוקים פיננסים

משה גפני:  התכנית הפיסקלית והכל

משה גפני:  בינתיים היה ויכוח בממשלה, וזו ממשלה שיש בה ויכוחים, ולכן זה עדיין לא הגיע; זה כנראה אמור להגיע בימים הקרובים

משה גפני:  אתה צודק, זה בסדר, אבל מעניין לנו גם כך

עודד פורר: 	 	אני אגיד לך על נושא שאני חושב שנצטרך לשתף בו פעולה, והוא השכר של מורות ומורי האולפנים

עודד פורר:  יש שם משבר גדול מאוד שלא פותרים אותו

עודד פורר:  - - - פי שלוש, ומורי האולפנים עוזבים על כ-500 מורים

עודד פורר:  סכום פעוט

משה גפני: 	אני יכול להגיד לך בארבע עיניים: יש בעיה

משה גפני:  הרבה זמן לא היה תקציב

משה גפני:  היו בחירות

משה גפני:  עכשיו אני מדבר לא מנקודת הראות של ממשלה כזו או אחרת

משה גפני:  היום, בכל פעם שאתה מדבר עם משרד האוצר, הם אומרים: "בסדר, יעבור תקציב ואנחנו נוכל להתחיל"

משה גפני:  דיברתי איתם לגבי מורי האולפנים, והם אומרים שצריך תקציב

משה גפני:       	תודה רבה

משה גפני:  אנחנו עוברים לנושאים בסדר היום

משה גפני:  תבוא כל פעם, אל תפקיר אותנו

עודד פורר: 	גם בלי הזמנה אני מגיע

משה גפני: 	כל הכבוד

משה גפני:  הצעת מכירת החזקות המדינה בחברת אל על נתיבי אויר לישראל בע"מ, בהתאם לסעיף 5(ד)(2) לחוק נכסי המדינה, התשי"א-1951

משה גפני:  מי מציג את ההצעה?     

אסתי פלדמן: 	אני אציג

אסתי פלדמן:  אסתי פלדמן, סגנית היועץ המשפטי למשרד האוצר

אסתי פלדמן:  אנחנו חוזרים אחורה לספטמבר 2020

אסתי פלדמן:  בעיצומו של משבר הקורונה, חברת התעופה אל על נקלעה לקשיים - - -     

משה גפני: לפני שאת מסבירה את הפרטים הטכניים, את יכולה להגיד לנו מה מצבה של חברת אל על היום?     

קריאה: 	נמצא פה יושב ראש החברה

משה גפני: 	בבקשה

משה גפני:  אני רוצה לדעת מה מצבה של חברת אל על

משה גפני:  אני הייתי מאוד מודאג בתקופת הקורונה, כשהיה שם משבר כלכלי גדול

עמיקם בן צבי: 	התפילות שלך עזרו

עמיקם בן צבי:  שמי עמיקם בן צבי, אני משמש כיו"ר מועצת המנהלים של אל על

עמיקם בן צבי:  החברה היא חברה ציבורית, אז אני יכול לתת רק דברים שהם גלויים לציבור

עמיקם בן צבי:  פרסמנו מאזן, החברה טסה - - -     

משה גפני: 	כמה עובדים יש באל על?         

עמיקם בן צבי: 	כ-5,000 עובדים

משה גפני: 	משבר הקורונה הוריד את מספר העובדים?      

עמיקם בן צבי: כן

עמיקם בן צבי:  היו קרוב ל-7,000 עובדים

עמיקם בן צבי:  דרך אגב, היום אנחנו מגייסים עובדים

עמיקם בן צבי:  חסרים עובדים בהרבה מקצועות, כולל טייסים

משה גפני: 	יפה

משה גפני:  אני רואה שהתפילות שלי באמת עזרו

עמיקם בן צבי: נכון

עמיקם בן צבי:  אני ביקרתי אצלך אחרי שהייתי אצל הרב קנייבסקי, זכרונו לברכה

עודד פורר: חסרים לכם טייסים היום?     

עמיקם בן צבי: כן, חסרים טייסים

משה גפני: 	על זה היו הדיונים על הקורונה

משה גפני:  הם היו בבעיה מאוד קשה; הם היו צריכים לפטר עובדים, והיה צריך לחשוב את מי מפטרים ואת מי לא

עמיקם בן צבי: 	לאחרונה, פרסמנו את דו"חות 2022

עמיקם בן צבי:  חלק גדול מההנהלה הוא חדש

עמיקם בן צבי:  בסך הכל, רוב הטיסות שלנו מלאות

עמיקם בן צבי:  העובדה שפתחו את הנתיב מעל סעודיה ועומאן לאחרונה יעזור לנו מאוד בנתיבים למזרח

עמיקם בן צבי:  לאחרונה פתחנו גם קו נוסף לאירלנד

עמיקם בן צבי:  המטוסים מלאים, המחירים בסדר, יש שקט תעשייתי גדול בחברה, יש הסכמים עם כל הוועדים

עמיקם בן צבי:  שימשיך כך ויותר טוב

משה גפני: 	אני שמח

משה גפני:  היינו פה במשבר יחד איתכם; זה היה סיפור לא פשוט

משה גפני:  המשמעות של העניין שלא תהיה חברת תעופה – זה היה על זה

משה גפני:  זה היה הנושא

משה גפני:  אני, באופן אישי, שמח על זה

עמיקם בן צבי: 	באותו מועד היו לנו הרבה פגישות עם האוצר

עמיקם בן צבי:  הגיע משקיע חדש מארצות הברית, יהודי חם, השקיע בחברה עד היום כ-270 מיליון דולר - - -     

משה גפני: מי זה? רוזנברג?     
 

עמיקם בן צבי: 	כן

עמיקם בן צבי:  יש שיתוף פעולה גדול בין הדירקטוריון לבין החברה

עמיקם בן צבי:  המדינה עזרה, והחזרנו לה כ-45 מיליון דולר לפני הזמן, כי זה כואב לה שהכסף אצלנו; רק שייתנו לנו לנהל את החברה

עמיקם בן צבי:  ההלוואה הזו חלקה היה מותנה בכל מיני דברים, אבל אנחנו ביחסים טובים מאוד עם האוצר, כי אנחנו שותקים להם

חמד עמאר: אני בא מהמגזר הדרוזי

חמד עמאר:  אתה יודע שבמגזר הערבי לא אוהבים לטוס איתכם?     

עמיקם בן צבי: למה?     

חמד עמאר: אני אתן לך דוגמה

חמד עמאר:  הבן שלי טס עם אל על; הוא קצין בצבא

חמד עמאר:  אחרי שהוא הראה להם תעודת קצין, לקחו אותו לצד, עשו עליו חיפוש ועשו לו הכל

חמד עמאר:  הוא אמר להם: "אני בחופשה מהצבא, אני קצין בצה"ל, אני מוביל פלוגה; כך אתם מתייחסים אליי?"

חמד עמאר:  ואז הוא חזר אליי הביתה ואמר לי: "לעולם לא אטוס יותר באל על"

עמיקם בן צבי: מתי זה היה?     

חמד עמאר: לפני בערך כשנתיים

עודד פורר: עד שיהודי חרדי קנה את אל על – יכול להיות שצדקת

עודד פורר:  היום זה לא עובד כך

חמד עמאר: לפני שנה טסנו ביחד, ואני רציתי לקנות באל על, כי אני תמיד טס איתם

חמד עמאר:  הוא אמר לי: "בשום מצב אני לא אטוס איתך אם אתה תטוס באל על"

משה גפני: חמד, אני רוצה תשובה מאל על

משה גפני:  הדבר שאתה מספר הוא חמור מאוד

עמיקם בן צבי: קודם כל, הנושא שאתה מדבר עליו בכלל לא קשור באל על, אלא בשב"כ

חמד עמאר: אבל אלה מאבטחים של אל על

עמיקם בן צבי: זה לא נכון

עמיקם בן צבי:  אנחנו עובדים צמוד עם השב"כ; הוא עשה תהליך גדול בקרב האוכלוסייה המדוברת, והיום הבידוק הרבה יותר קל, כי יודעים את מי צריך לבדוק ואת מי לא

עמיקם בן צבי:  הבידוק הרבה יותר טוב ומהיר; תנסו אותנו

עמיקם בן צבי:  תגיד לבן שלך שאני מבקש סליחה, לא בתור נציג אל על אלא בתור ישראלי

עמיקם בן צבי:  היות ויש מסננת שעושה השב"כ מראש – הבידוקים הרבה יותר קלים, וכדאי לכם לטוס אל על

שלומי עם שלום: אני חושב שיש פה מקרה מצוין דווקא לשאלה הזו

שלומי עם שלום:  שמי שלומי עם שלום, אני ראש מערך תקשורת וקשרי ממשל של אל על

שלומי עם שלום:  אימאן התקשרה אליי כשהיה בחור עם כלב שלא נתנו לו לעלות למטוס לפני כשנה וחצי

שלומי עם שלום:  אני טיפלתי בזה, חיפשנו אותו, מצאנו אותו וסידרנו שייתנו לו לעלות למטוס

שלומי עם שלום:  זה אומר שחברת אל על - - -     

משה גפני: יש לך קשרים באל על, אני רואה

שלומי עם שלום: לא הכרנו לפני כן

שלומי עם שלום:  היא פשוט טלפנה כי נתנו לה את הטלפון של סמנכ"ל - - -     

משה גפני: אלה בדיחות של חברי כנסת

אימאן ח'טיב יאסין: יש לי קשרים עם הסטודנטים, כבודו

אימאן ח'טיב יאסין:  גם כדי להטיס את הכלב שלהם

שלומי עם שלום: היא טלפנה בזמן אמת והתגברנו על הביטחון ועל הכל

שלומי עם שלום:  זה יכול לקרות רק בחברה אחת; אני מבטיח לך שאם זה היה קורה בחברה אחרת – היא לא הייתה מצליחה להגיע לסמנכ"ל או למישהו שיטפל, ומיד טיפלנו

שלומי עם שלום:       אני רוצה להגיד כמה דברים גם לך, אדוני: אנחנו רואים את עצמנו כחברה של כל עם ישראל

שלומי עם שלום:  תרגמנו הרבה מאוד תוכן בערבית; כחלק ממערכת הדוברות, יש לנו דוברת ערבית; אנחנו מוציאים כל הודעה שלנו גם בערבית; תרגמנו את האתר לערבית כדי שיהיה אפשר להזמין בערבית

שלומי עם שלום:  מה שאמר היושב-ראש הוא נכון, ואנחנו לא יכולים להרחיב על זה, אבל כשאתה עושה את הבידוק בנתב"ג – זו בכלל לא אל על; זו רשות שדות התעופה, מונחי שב"כ

חמד עמאר: עצרו אותו בדרך חזרה

שלומי עם שלום: זה בהנחיה של המדינה ואנחנו לא יכולים אפילו להתערב

שלומי עם שלום:  לפעמים אני שואל: "מה קרה?", ואני לא תמיד מקבל את התשובות

שלומי עם שלום:  אני מקבל את זה, כי בסוף כולנו לא רוצים שיקרה משהו חלילה, בתוך המטוס, לפני הטיסה ולאחריה

שלומי עם שלום:  אנחנו עושים כל מיני התאמות מראש עם הביטחון כדי לצמצם את כל התחושות האלו

שלומי עם שלום:  כמו היושב-ראש, גם אני מזמין את הבן שלך לטוס איתנו, ואני בטוח שאתם תראו שהחוויה היא מצוינת

משה גפני: היות וזה עלה ועובר גם דרכנו, אני מבקש שעל אף מה שאתם אומרים – תבדקו מחדש את כל העניין הזה, גם מול הגורמים ברשות שדות התעופה וגם מול השב"כ

משה גפני:  דברים שצריך לעשות – צריך לעשות, אבל לפעמים הם מקטינים ראש ולא אכפת להם שמישהו נפגע, ואז החברה נפגעת ואנחנו נפגעים מהעניין הזה

משה גפני:  אנחנו רוצים שאנשים יטוסו באל על ושהחברה תהיה חברה של כולם

משה גפני:  אני מבקש שתבדקו את כל המערך הזה מחדש; זו בקשה של הוועדה

עמיקם בן צבי: בסדר גמור

עמיקם בן צבי:  נעשה דיון מיוחד לעניין הזה, נציף אותו ונשלח לכם את המסקנות

אימאן ח'טיב יאסין: רק עוד משפט: זו הזדמנות להגיד שוב תודה, אבל לצד זה – אי אפשר להתכחש למצב הכללי

אימאן ח'טיב יאסין:  חובתנו היא להעביר את מה שקיים בשטח, כדי למצוא פתרונות

שלומי עם שלום: אנחנו נמצאים בדיוק באותה הסירה, גבירתי

שלומי עם שלום:  אנחנו רוצים שכולם יטוסו איתנו וירגישו הכי בבית אצלנו

אימאן ח'טיב יאסין: ההרגשה הכללית, וזו לא רק הרגשה, אלא עובדה – היא שאנשים מרגישים מושפלים

אימאן ח'טיב יאסין:  לכן אנחנו שמים את זה על השולחן

משה גפני: אני ביקשתי בשם הוועדה שייבדק העניין הזה מחדש, ושידווחו לנו מה נעשה בנושא הזה

משה גפני:  עכשיו אנחנו עוברים לבקשה שלכם, בבקשה

אסתי פלדמן: בשנת 2020, באמצע משבר הקורונה, אל על פנתה אל המדינה כדי לקבל סיוע בגלל המצב הקשה אליו היא נקלעה

אסתי פלדמן:  בגלל המעמד המיוחד של אל על, המדינה החליטה כן להעניק לה סיוע, אבל שהסיוע לא יהיה באמצעות סובסידיה שאחר כך לא חוזרת למדינה, אלא באמצעות רשת ביטחון להנפקה שתבצע החברה

אסתי פלדמן:  נתנו להם רשת ביטחון במובן זה שאם הם יוצאים להנפקה – אנחנו משלימים להם עד לסכום מסוים שעליו הייתה ההנפקה

אסתי פלדמן:  תמורת הסכום הזה שהמדינה תשקיע – היא תקבל מניות באל על

אסתי פלדמן:  היא לא תנהג מנהג בעלים במניות האלה; הן יהיו מורדמות

אסתי פלדמן:  כלומר, החברה לא הופכת להיות חברה מעורבת או ממשלתית בשום צורה – זה פשוט החזר להשקעה

אסתי פלדמן:  כשהמצב של החברה יתאושש – המדינה תמכור את המניות ותחזיר לעצמה את הסכום שהיא השקיעה

אסתי פלדמן:  באותה העת נקבע שהמדינה תמכור את המניות תוך 18 חודשים, אך בתוך 18 חודשים מצבה של אל על לא היה מאושש מספיק, ולכן המדינה חששה שייווצר לה הפסד מאוד גדול על הכסף שהיא השקיעה

משה גפני: כמה כסף?     

אסתי פלדמן: 113 מיליון ₪, תמורת בערך 11% ממניות אל על

אסתי פלדמן:  אחר כך תוקנה החלטת הממשלה בהיבט הזה, ונתנה לממשלה ארכה נוספת; כלומר, 27 חודשים מספטמבר 2020

משה גפני: מתי הממשלה החליטה להאריך?     

אסתי פלדמן: את ההחלטה הראשונה? כי היא תוקנה פעמיים

אסתי פלדמן:  בדצמבר הזה הממשלה החליטה החלטה נוספת: 39 חודשים מספטמבר 2020; עד דצמבר 2023

אסתי פלדמן:  יש לנו פרק זמן של כשמונה חודשים על מנת למכור את המניות

אסתי פלדמן:  בגלל כמות המניות הגדולה שהמדינה מחזיקה, אנחנו לא רוצים להודיע על תאריך המכירה המדויק

אסתי פלדמן:  אנחנו גם לא רוצים לעשות את זה בבת אחת, כדי לא להשפיע על מחיר המניה

אסתי פלדמן:  אנחנו רוצים לבוא לכאן פרק זמן מספק מראש, כדי שתתנו לנו את הארכה הנדרשת ותאשרו לנו להתחיל למכור

אסתי פלדמן:  אנחנו נעשה את זה עד תום המועד שנקצב לנו בהחלטת הממשלה, אבל לא נגיד כמה ומתי, על מנת שנוכל להיכנס למהלך העסקים הרגיל של המניה

יובל צלנר: יובל רז, סגן החשב הכללי

יובל צלנר:  בעצם שהאוצר יוכל למכור את המניות עד סוף 2023

יובל צלנר:  גיל, מנהל יחידת המימון, יוכל לפרט על הדרך

משה גפני: אתם צריכים את הכסף ואל על לא צריכה אותו?     

יובל צלנר: על אל על זה לא ישפיע

עמיקם בן צבי: אלה מניות, זה לא משפיע

משה גפני: אתם תחכו עכשיו עד דצמבר 2023?     

חמד עמאר: הם מתחילים בתהליך עכשיו, אבל יש להם זמן

משה גפני: אני פעם עשיתי ועדה חסויה על מכירה כזו, כדי שלא ידעו מתי מוכרים, ואנשים חשבו שאנחנו הולכים להפציץ באיראן

אסתי פלדמן: מה שאנחנו מבקשים עכשיו זה תחליף לוועדה חסויה

אסתי פלדמן:  כלומר, במקום לבוא לוועדה חסויה ולהגיד: "אנחנו לא רוצים לפרסם בציבור", תנו לנו פרק זמן ואנחנו נעשה את זה בפרק הזמן הזה

יצחק פינדרוס: לאל על אין עמדה בעניין הזה?     

עמיקם בן צבי: אני אענה לך

עמיקם בן צבי:  לאל על אין עמדה ישירה בעניין הזה

עמיקם בן צבי:  במקרה, או שלא במקרה, יש עכשיו הצעת רכש מפורסמת לכ-5% מהמניות, מטעם בעל השליטה

עמיקם בן צבי: שלום, אלי דלל

אליהו דלל: שלום וברכה

משה גפני: היות ונכנסת, אני רוצה להגיד שהיום ומחר לא נוכל לעשות דיון על מה שביקשתם; על הנושא של עוטף עזה

משה גפני:  אני מעלה את כל הנושאים הללו ביום שני

משה גפני:  אני רוצה שגם הממשלה תדע

אליהו דלל: נכון, וצריך להביא גם נציג ממשרד הכלכלה

יונתן מישרקי: אנחנו ביקשנו, דרך ראשי הרשויות בעוטף, לדחות את ההחלטה מיום ראשון לשבוע אחרי זה, כדי שנספיק לעשות את הדיון בשבוע הבא

משה גפני: צריך שיידעו שאנחנו הולכים לקיים את הדיון הזה ביום שני

אליהו דלל: אני מודה לך על כך, זה מאוד חשוב

משה גפני: שואל חבר הכנסת פינדרוס האם לכם יש עמדה בעניין הזה, ומהי?      

עמיקם בן צבי: היות וזו חברה ציבורית, אני אגיד את מה שאני חושב

עמיקם בן צבי:  יש היום הצעת רכש לכ-5%

עמיקם בן צבי:  החוק אומר שבעל מניות לא יכול לעבור את ה-45%, אלא בצורה של הצעת רכש

עמיקם בן צבי:  לכן, עשו הצעת רכש לעוד 5%

עמיקם בן צבי:  בגלל ההסכמים שלנו עם המדינה, בעל השליטה נתן לחברה הלוואות בסך 70 מיליון דולר, והפירעון של חלקן מותנה בהנפקה

עמיקם בן צבי:  חברה לא יכולה להנפיק מניות, כי בעל השליטה לא יכול לקנות אותן אם אין לו אפשרות לעבור את ה-45%

עמיקם בן צבי:  אם יעברו את ה-45% – לחברה יהיה יותר קל לעשות הנפקות, והיא צריכה לעשות הנפקות

יצחק פינדרוס: לכם יש אינטרס שהמדינה תמכור את החזקותיה כמה שיותר מהר?     

עמיקם בן צבי: אני מפחד להגיד כי אלה עניינים של הרשות לניירות ערך

עמיקם בן צבי:  שכל אחד יבין את מה שהוא מבין

עמיקם בן צבי:  כמובן, אתה יודע שעל המדינה אי אפשר להשפיע

משה גפני: יש לך טעות

משה גפני:  על כל פנים, לכם אין עניין שאנחנו נקדם את הנושא של המכירה, באמצעות זה שאנחנו נותנים להם את האופציה למכור את המניות

עמיקם בן צבי: לנו יש עניין בכך שבעל השליטה יצליח בהצעת הרכש שלו, ואז החברה תוכל לעשות הנפקות, אותן היא צריכה

עמיקם בן צבי:  כרגע החברה לא מסוגלת לעשות הנפקות, בגלל המגבלה של ה-45%

משה גפני: צריך לבקש מהמדינה שתעשה את זה כמה שיותר מהר

חמד עמאר: עכשיו היא נתנה לעצמה עד ה-16 בדצמבר, במכתב של סמוטריץ'

משה גפני: ברור, אבל הם אומרים שהם לוקחים רק את מגבלת הזמן הזו, לא מעבר לזה, אבל יכול להיות שהם יעשו את זה בפרק זמן קצר יותר, בלי לגרום למניה ליפול

גיל כהן: גיל כהן, סגן חשב כללי באגף המימון

גיל כהן:  המחזור היומי במניה הוא כמיליון ₪, פחות או יותר

גיל כהן:  אנחנו מדברים פה על סכום של בין 80 מיליון ₪ ל-90 מיליון ₪, תלוי במחיר השוק

גיל כהן:  כלומר, צריך זמן מסוים כדי ללכת ולטפטף את הדבר הזה בשוק, או לעשות את זה בצורה שקטה, על מנת לא לגרום להתרסקות מחיר המניה

משה גפני: שר האוצר מבקש את מכירת החזקות המדינה בחברת אל על נתיבי אוויר לישראל, וצריך את האישור שלנו כדי לאפשר את המכירה הזו

משה גפני:  מי בעד אישור בקשתו של שר האוצר? מי נגד? מי נמנע?          הצבעה     אושר

משה גפני: בקשתו של שר האוצר אושרה פה אחד

משה גפני:  לא כל הבקשות שלו – רק הבקשה על אל על

משה גפני:  מר בן צבי, אני רוצה להגיד לך שאלה לא התפילות שלי, אלא הברכה של הרב קנייבסקי